标题：简明医彀
简明医彀
概述《简明医彀》，综合性医书。八卷，明·孙志宏撰，刊于1629年。本书以介绍临床各科疾病证治为主，附有成方、验方并医论等。卷首有要言一十六则（多为医论）和制药、煎药、服药法等，颇多经验之谈。卷一-五，内科杂病，兼及五官、口齿病证；卷六-八分述幼科、妇科、外科病证，述证简要而方治详备，主方后附有成方及简效方。孙氏于本书自序中称：“其书备而不冗，约而不漏，义类浅显，人人可解，若射必有彀，故命曰《简明医彀》”。现存多种明刻本、1984年人民卫生出版社出版铅印本。 
“明孙志宏撰。志宏字台石，杭州人。是书卷首冠要言一十六则，议论亦平正。其馀按门列方，浅显易解，然未能尽医道之变化也。”——出自《四库总目提要》。
自序盖闻吾儒民物胞与，乃身。医虽艺乎，根据仁者所必游，以弘圣贤之德业，彻性命之渊微。然而医之人与医之书，钧重而弗可偏废。世专托命于人，不窥其书，其失非鲜。夫古精医者，谓身所暨有尽，书所讫无穷。故各以其所得笔诸书，政欲令天下万世，人人得而读焉。以偕脱凶疾之极，而绥寿康之福，岂徒为业医者训乎哉。第书绪纷还，猝难领会，间有纂本，辄多挂漏。或门类未备，或置方而不疏病源，不析致病异同，或未经信验，或方论未尽协古，皆于济世不能无憾！先君桂岩翁尝拟精辑一书行世。非徒欲医者归博于约，兼虑游宦行商及僻居贫窭，仓卒感疾，延医不给，颠连罔措者，俾得仿书修救，坐收良医之功，厥志殷殷而未竟。不佞宏幼业制举，长乃颛医，迄今五十余载，恒以所佩庭训及所验心得，视人疾懔懔，勿敢凭臆，勿敢徇俗，壹摹古人成法。遂兴念缵绪，并酬夙愿，搜网古今群书，反复演互，几换星霜，始成斯集。
卷首先弁一十六篇，乃修德砥行、尊生慎疾之要，及医药得失吃紧之纲。其次门类胪方，必溯致病所繇，与其同异，确有征信，程古而不私创，博采而不隅执。务宣先人救世之恳衷，弥彰于人心目间。即谙阅之久，而于载籍外别有证悟，可补往哲未发者，亦必公诸世，毋敢私秘。其书备而不冗，约而不漏，义类浅显，人人可解，若射必有彀，故命曰《简明医彀》云。人人宜手一册，晨夕览绎，以为未然之防。偶或遘疾，有医则可据以参同，无医亦可恃以弭患。既免受误于衰见，复能默契于名手。捷取守约之益，浸为淹博之阶，可以自利，可以利人。宁直天涯游旅之宝函，实亦家居卫生之灵铨也。可谩曰吾疾自有医之人在，而书可阁弗窥耶，则古所称为人子者不可不知，其谓之何？夫开卷有益，非医者尚尔，而医者益可知矣。
嗟乎，弗自欺乃能孚世，惟自慎乃能益人。幼诵孔子，已知斯人徒与，迨皈竺教，逾觉同体亲切。我人苦乐痒，胡忍二亲。即于此道，未敢自谓入微，其或不慎以欺世，实未有也。神而明之，存乎其人，踵事增华，俟后之君子。
\x崇祯己巳阳生日武林孙志宏序\x
简明医彀节选
凡例是编诸论，首《内经》要旨，次先哲格言，次感受根源，次本证形状，次治疗方法，次脉理大体。悉从简径明白，药名字眼根据俗，欲令览者易了也。是编最便宦游旅客、乡居僻处，及暮夜叵测、迎医不给者。简捷去病，故于微言奥义，惟采切要。是编于各门各病，备载感受之由，加以警戒之语。尊生君子，预知调摄，可避疾迓寿。诸证主方，后附成方。皆前哲造理精妙，兼以祖传家秘，参酌用之，无不奏效。至如末附简方，亦皆选验无误，更便无药者。伤寒法祖仲景，方兼节庵。及胎产、痘疹、外科，比诸证关系尤重，故特加详备。诸病惟呕证不能纳药，服时欲呕，预备姜汤兼送，更以炒盐二包，轮熨喉下至胸，多炒、频熨即安。药品必取真实、新鲜、方产最佳者，根据法制度，乃得获痊。倘低伪蛀，或舍贵用贱，及制配卤莽。或遇略知医者，妄乱加减，皆无效，非方之咎。治病分寒热虚实，不可混。须细玩方论，如有疑惑，先配小剂少服，相安渐加进之，病愈即止，勿多服。若攻利药，尤不宜过。是书成后，惟愿高明重加订梓，用广拯济，志宏幸甚。卷之一\要言一十六则却病延龄却病之法，惟治未病为上。人能清心寡欲，慎起居、节饮食，则病自不萌，而龄可延矣。凡人百病，无出三因。一曰外因∶风、寒、暑、湿、燥、火，天之六淫是也。一曰内因∶喜、怒、忧、思、悲、恐、惊，人之七情是也。一曰不内外因∶起居失宜、饮食失节、房劳过度、跌损、金刃、五尸、鬼疰、邪祟、蛊毒、山岚瘴气、不伏水土等证是也。举外因六气言∶风者，天地郁勃之气。经曰∶风为百病之长，善行数变。其变莫测。轻则伤风咳嗽，重则中风、风痱诸证。故云避风如避箭。寒者，天地严凝之气。经曰∶冬伤于寒，春必病温。三时犹轻，冬感为重。即病者名伤寒，伏于肌骨，春月随发生之气为病，谓之春温。次日晚发，及热病也。暑者，天地酷烈之气。经曰∶夏伤于暑，秋必疟痢。夏月天之阳气尽浮于地，人之阳气尽浮于表，故多烦渴，嗜冰水瓜果。不知阳外阴内，生冷停积，湿热相蒸而为痢。腠理汗泄，风寒袭之，邪正相搏，阴阳相并而为疟。冒暑奔驰，病名中热。水阁荫轩，过于寒凉，病名伤暑。若卧于砖石、泥地、漆凳之类，感受风寒湿气，秋深收敛，腠理闭密，邪伏难出，历节走注作疼，而成痛风等证。湿者，天地阴润之气，为害匪细。东南地卑薄，衣履、坐卧，湿从外入；西北地高燥，嗜乳酪、面，湿自内生。
燥者，阳明燥金之气。经曰∶诸涩枯涸，干劲皱捣，皆属于燥。盖因风热耗其血液而成。在表则为皮肤裂屑、手足干劲，甚而筋缩爪枯等证；在里则为大便秘结，消渴引饮等证。火者，君相五志之火。经曰∶诸热躁扰，狂骂气逆，冲上嚏呕，疮疡痛痒，耳目诸证等，皆属于火。肾经孤水，奚能胜之，且火日增而水日损。东垣云∶火为元气之贼，此胜则彼负。若上下往来，熬真阴、涸津液，则为阴虚等证矣。举内因七情言。经曰∶喜伤心。盖喜极则心火炽盛，轻为口舌破烂、疮疡斑疹，重为颠狂等证。经曰∶怒则气上。又曰∶大怒则火起于肝，甚则呕血。盖怒则阳气逆上，而肝木乘脾，故为呕血，飧泄，胸胁痞痛，不食等证。经曰∶忧则心气乘之。又曰∶忧愁不解则伤意。夫忧气郁而生痰，痰与气搏，升而不降，多成噎膈等证。经曰∶思则气结。盖指其专笃沉滞者言。如难思、释怨思报、苦吟竭志、男女怀思之类，遂成怔忡诸证矣。气结为病，为昏瞀，为中满痞塞，为咽嗌不利、不嗜饮食等证。
经曰∶悲则气消。盖悲则心窍蕴结，肺布叶举而上焦不通，荣卫不行，热气在中，故气消。又曰∶悲气所至，为阴缩筋挛，肌痹脉痿。男为便数、溲血，女为血崩、孕妇胎漏、目昏等证。经曰∶恐则气下。阴气无能上行，则志气恐惧，日久则为矢志之证。经曰∶惊则气乱。神无所归，栖灵之舍虚，而为痰涎所聚，有成颠痫诸证矣。举不内外因数事言。起居者，人身运动，全赖精血，《经》有七损八益、五劳七伤、六极之戒。饮食者，经曰∶饮食自倍，肠胃乃伤。生冷滞腻、炙爆辛热，慎勿太过。又曰∶诸肉补阳，诸谷补阴。阳盛则火炽痰壅，津液燔烁；阴盛则火熄水盈，精血生长。房欲者，人身所宝精、气、神，至人秘固，以炼金丹，大则成仙，小则却病。多欲者，如飞蛾赴火，迷不自知。但能撙节，即期颐之基。跌扑金刃数种，多由不慎所值，不立于岩墙可也。苟知预为谨持，精神内守，外邪岂得侵哉？故善治未病者，巧出良医之外，功居美药之先。其于康宁永寿乎何有。卷之一\要言一十六则福寿真乐箕畴五福。一曰寿，以有寿乃能享诸福也，然其四曰攸好德；及六极之五曰恶，六曰弱。可见德为福寿之本。若其刚恶而不肯好德，柔弱而怠于修德，则祸极随之，而绝福寿根源矣。至卫生一节，尤为修德中事也。观子之所慎疾，及君子三戒等可见矣。又黄帝问岐伯曰∶余闻上古之人，春秋皆度百岁而动作不衰，今人年半百而动作皆衰者，时势异耶？人将失之耶？岐伯对曰∶上古之人，知道者法于阴阳，和于术数，饮食有节，起居有常，不妄作劳，故能形与神俱而终其天年，度百岁乃去。今时之人不然，以酒为浆，以妄为常，醉以入房，以欲竭其精，以耗散其真，不知持满，不时御神，务快其心，逆于生乐，起居无节，故半百而衰也。观此，则寿命修短，全系精气神之盈亏。精血一败，神气无所根据附，欲长寿而享诸福难矣！其害以淫欲为最。少壮宜节，老年宜绝，男女皆同。盖男二八精通，八八精绝；女二七天癸至，七七天癸止。交合施泄不可太早，男三八，女三七为佳。古人少年迟婚，中年后早绝欲，多得上寿。今人早婚纵欲，水枯火亢，精神垂尽，仙丹莫疗，悔之晚矣，达者当知。精髓有限，生之甚难，耗之甚易，如油满灯明，油尽灯灭。若纵欲丧精，假力药饵，弃真取伪，弃内取外，不亦愚乎！请以贪、俭二字醒之。贪不久之名利，而不贪长久之福寿，俭易得之财物，而不俭难得之精神，颠倒极矣！其次嗔怒忧愁，皆能伤气血、烁元和，致不测之疾。噫！人诚能制情忍性，以惜福养寿，虽南面王乐不与易。《诗》所谓自求多福；《书》所谓自作元命也。将时时享勿药之喜焉！即偶违和而精气神原固，可一剂立瘳矣！卷之一\要言一十六则奉养高年养亲不可不知医，高年尤为切要。然医特其辅耳！其本在得亲欢心，亲心多拂多违，疾所由生。常使亲心喜悦，非止尽孝，亦以善治亲之未病也。其次当调适其饮食，虽或贫乏，亦必约己丰亲，劳力致养，常尽心于目前，勿姑俟于日后。务令精洁，不在肥腴。生冷、腻滞、煎炒、硬韧及烹饪失宜等皆忌。又次当捡其起居，行、住、坐、卧皆令安乐。栖息处宜高燥，静密无风，冬暖夏凉。衣服常须浣焙，器皿常须拭洁。玩物适情之类，无弗迎合。寒、暑、风、雨、霾、雾、黑早、黄昏、险途、远道，皆勿令行。一切琐屑可恼事，皆勿令闻。如有意外灾咎，必先自己镇静，安慰亲心，勿令惊怖。有疾则择延明医，勿泥卜筮，受误庸手。汤药必躬为阅治如法，勿托他人。老年嗜欲或有过当处，须婉节之，勿纵其情，长其过，恒以玄守卫生法告之。若夫禅宗出世之旨，则尤宜朝夕劝勉，怂恿成就。急乘易尽残年，了彻无上大事。又岂区区奉养医药之比乎？虽然为人父母，亦当自爱，曲体子心。至老年尤宜知止、知足，告解前过，勤行善事为斋归计。噫！人生结果事，时刻当警省。勉之哉！卷之一\要言一十六则抚育幼龄（附∶戒溺女歌）经曰∶滋苗者，必固其根；伐下者，必枯其上。婴儿一生之强弱安危，其根全系于父母，可不慎欤！怀妊十月，能尊胎教，则子多贤、多寿，痘轻疾少。若父母纵欲不谨，加以浓味膻腥，煎炒姜椒，诸热毒物，或服种子助阳热药，致生子有惊风及恶痘、胎毒诸证。初生时，如拭口、断脐、洗浴等事，悉宜如法。乳母饮食起居，极宜严慎。如嗜浓味热毒，儿患积热；食生冷及感风寒，儿饮冷乳，吐泻腹痛；母恚怒，致儿惊恐。久停乳，先略挤去前乳，次与儿吮。母多欲，乳之气味皆变。有孕乳子，令儿黄瘦。小儿变蒸发热，乃是长筋骨、坚腑脏、生智能，常以数日而安，但宜调护，不必服药。小儿惊疾，或因揉儿胸、摇儿身，诱儿笑语，久戏不止，使儿力疲头眩，气喘肠痛；或继以哭，多睡中惊。甚至掷儿上下，儿虽强笑，实惶怖不堪，骇其神志，伤其腑脏。有以无知幼儿打扑，尤可痛恨，当为大戒。
小儿乳食宜少不宜多，衣服忌太暖。初冬未甚寒，只薄牵旧絮，若早重裹新绵，致火铄肺金，生风成痰，致肺风痰喘、惊搐等证。啼哭未止及初止，皆未可与乳食，未及期不可茹荤；虽期后不宜纵食大腥及生冷、煎炒、油腻、甘甜、闭气硬物。经曰∶多食肥，令人内热；多食甘，令人腹满肚大是也。脾气弱者，停积为吐泻、疟、痢、疳虫等证。又忌嚼食喂儿，易生疳积及虫。又小儿夜卧被下，须着小单衣，勿过热，卧宜露首近枕，勿以被覆头面。又小儿常令见日色，受和风，间坐履地上，皆能使坚筋骨、实肌理。若时刻不离裹抱，闷闭密室反有损。又儿额上常须以手抚拭，脱衣则以手拭胸背，敛毛孔防风。
又乳母、抱母、僮婢等，皆须慎择其人朴实、谨浓者。又小儿不特护其形体，尤宜保其心性。勿恣其欲、纵其怒，常教以仁浓端方，勿导以机诈巧言等；常教以好生施济，勿导以惨杀骄吝等。勿以虫鸟等笼缚为娱，勿使闻淫歌鄙语。三、四岁便须谨防其习风，勿姑息其幼。以俟后七、八岁国小时，常以先辈名公善言善事及三教明显要言，时时语之，使记忆。稍长谨防其友伴损益，能移换性情，雕凿真朴，是为首戒。然后读书习礼法，处处印证前闻，俱于身心实有受用。古云∶教妇初来，教子婴孩。一生人品善恶、高下，全系幼时，又岂特保护医药已乎！卷之一\要言一十六则抚育幼龄（东越药园道人撰）乾坤六子女，并重无偏倚。人生子女同，骨肉均一体。皆是天所命，胡为独不举。我闻人溺水，惨状不可睨。力挣不能免，石人亦汗。盖念斯痛苦，而忍加吾女。痛苦亲罔顾，女子默自茹。莫谓女无知，但口不能语，性灵已具备，貌与亲宛似。生我者何人？父母天地比。杀我者何人？即我父母是。借问何为然，不过为贫耳。贫穷本前定，杀女不可抵。亲未成富翁，女已作怨鬼。女有女之福，不待亲分与。女若命好时，助亲增福祉；女或命薄时，夭伤自遄己。何如全我慈，目前且完聚。幼女衣食需，相挨费几许。稍长学女工，绿窗其蔬水。嫁不责聘仪，荆布亦非耻。况杀自己女，实杀他家妇，他家也溺女，汝妇在何处。世间男人多，无妻者屡屡，杀女女益少，天地喜不喜？禽鱼犹放生，虫蚁亦赦死。我女反杀之，残忍一至此。岂无有王法，岂无有天理？王法或可逃，天理暗报汝。现世及来世，罪谴谁能避。嗟哉溺女者，不仁又不智，请君听此歌，相传相劝谕。卷之一\要言一十六则业医须知古人延医，如求良将。良将系众之死生，国之存亡；医系人之安危死生，眷属之悲欢聚散。岂非天地间最重大事故！故非其人不可信托，是必其德仁浓，其学淹通谙练，而后能起回生，夺灾行之数，而造天命、慰人心焉。然则业医者，当时刻兢兢业业，以救人之德。杀人之罪为儆戒也明矣！每临病，务以济人自矢，勿重财利。若遇危难证，当明告某方某药，勿诡言珍秘而索重价。若病果易治，勿故言难疗，致病家惊忧而妄劳。如果难治，勿故言易愈，致病家虚喜而空费。或有早晚可奏效，而故以药停阻之，以勒重酬，或前医有成功，而故捏词诽谤之，以自居功。又或诸医覆绝，诒彼独肩可挽。如痨瘵仅存皮骨，语言不能，尚诱其浓馈，乃不日旋毙之类。又或尽心富家，而忽慢贫家，延请不往，求药不发。此等种种不一，总是重利鄙夫，忍心害理之所为，讵可以躯命付托乎？且今医不自揆浅陋，气傲心妒，既不肯咨访高明，又不肯温读医书，暇则棋酒晏笑，或算计财利，此所谓学医人费，以人命为侥幸者也。先辈云∶道未行，谓无利益不学；道既行，谓应酬无暇不学。尤不可犯此二语。古之良医，不敢逞臆见而务博学，又不敢泥俗谛而求诸阅历，又不执一、二证验而求圆变无穷之心悟。至老手不释卷，虚心常广咨询，诚以人命为重，自存德行也。虽然其责又在延医者，勿轻听人言，进用多误，全在鉴察精确。人谋为主，独断行之，不可专凭卜筮。嗟嗟！医人有胸无心，病家有耳无眼，人命其危矣哉。卷之一\要言一十六则临病须知临病时，古有望、闻、问、切四法。切脉固为重，望、闻、问尤居先。当细察受病之源，辩其所现之象。望其色之荣枯，闻其声之勇怯，问其饮食进否，喜冷喜热。探其胸腹有无痛处，便溺秘利。验其目睛、鼻、舌、气息、蜷卧挺身、向内向外。次诊脉理，明表里虚实，寒热阴阳，有余不足，与外证相参合不合。酌见病之浅深正变，明辩病之同异真似。追溯病前日如何，又预料病后日如何。急则治标，缓则治本。或当正治，或当从治。病剧者，再候两足太溪、太冲、冲阳之脉。更验服过某方某药，着意详审，尽得病情，始拟方立案。在患病者，尤当以自己平日嗜好性情及受病原由，详细说与医者。倘讳疾忌医，则是助庸医之谬，掣明医之肘，而自贻其祸也。又医者固当熟透古方，当神契物性。盖药品有阴阳升降、气胜、味胜等之不同，须令洞彻详明，则取用时能不泥古而不悖古。所谓药不执方，合宜则用。
古人方药，但陈大略，原俟后人润色。盖天时有寒燠之不同；民居有燥湿之不同；人身有老少、强弱、肥瘦、黑白、饮啖多寡之不同；病情有内外虚实，似虚而实，似实而虚，似寒而热，似热而寒等之不同；其间情态百变，相机时措。古所称神圣工巧，岂异人任哉？又凡治法用药，有奇险骇俗者，只要见得病真，便可施用，不必顾忌。即如病有临危，原属有余，失于攻下所致，虽至几微欲绝，犹当攻下取效。若久泻久痢，至于滑脱不禁，则宜劫止而后调之。如国家以刑治奸盗，以兵却虏寇，不得已而用权，权不离经，非霸术也，王道也。乃有医谬称王道，一味平补调停，此可施与不足，不可施于有余。施于有余，则邪气得补而愈盛，是速其毙也。又有遇危难证，如大黄、附子，迥若霄壤，恐致杀人，而惟用中和之方，无大热大寒，救疗而死，其杀人一也。病家无识，喜其平稳，卒受害而不觉。悲夫！虽然临病妙用，全系平日之识见，学力明透精熟，岂能徼幸袭取于朝夕哉！卷之一\要言一十六则制方定规医有成法、有活法，成法师古不可悖，活法因时不可拘。古方切中人病，自有定见。品味及分两，皆按君臣佐使，不可漫为增减，其制丸散，用服时候，悉有肯綮。盖心肺居上属阳，治心肺，药必大丸调化，或汤散，或噙咽，皆使易化，必饭后临睡服之，欲其药气恋于心肺也。肾肝居下属阴，治肾肝，药必细丸吞服，以炼蜜、酒糊、黄蜡等为丸，皆使迟化，必早空心服，更以干物压之，欲药气令直达于肾肝也。脾为中州，药须细丸，或水叠、或蒸饼糊、或枣肉、或饭丸，服于半饥半饱巳时之分，使药气正归中州也。如风、火、寒、暑急证，欲取功速者，及走表四达者，皆以汤散为主。汤者荡也，取其荡涤；散者散也，欲其疏散。如虚损淹延之病，不能一时奏效者，主以丸，丸者缓也。令其从容培植，各有定格。常见时俗，心肺丸方减数味，加肝肾病之药；肾肝丸方减数味，入心肺病之饵。上下混淆，皆不奏功。虚费药本为轻，迁延病深为重，若此者，须分二方早晚各服为是。卷之一\要言一十六则病分寒热病有寒有热，有似寒实热、似热实寒者，皆须细审。经曰∶诸躁狂越，惊惑悲笑，属于热。喘呕吐酸，暴注下迫，诸禁鼓栗，皆似寒实热，治以凉药。诸病上下所出水液，澄彻清冷，面青肢厥，属于寒；面红不热，躁渴，不喜冷冻饮料，欲坐卧泥水、井中，皆似热实寒，治以热药。心盛则生热，肾盛则生寒，心虚则热攻于内，肾虚则寒动于中。此热清，寒温，虚补，实泻也。有初感热病，因过服寒剂及生冷之类，遂变而为寒者；有初感寒病，因过服热药及姜、椒之类，变而为热者。不知用药之法，中病即止，治之太过则病外添病矣。如病家不知脉理，欲辩寒热，但看病患畏热恶火，怕日色暖气，口渴思饮冷汤水，大便闭结，小便短赤，心烦身躁，多言声响，不寐，仰身挺卧，喜睡凉处，皆属热证。凡病患畏寒喜暖，口不干，思饮热汤，大便利，小便长，口鼻气冷，懒言蜷卧，皆属寒证。热多属实，寒多属虚，仿此推之，寒热虚实，皆可辩矣。卷之一\要言一十六则伤寒不药诸病中，惟伤寒关系最重，然治之亦有捷要。但乘其初起在肌表时，蚤如法治之，无弗愈者。譬御盗于未入室之前，自易驱除，要在审辩的确。所谓阴盛阳虚，汗之则愈，下之则死；阳盛阴虚，下之则愈，汗之则死。差毫厘谬千里，不死于病而反死于医药，不如不药之为愈矣。故曰伤寒不药为中医。盖或值旅邸舟次，或山僻乡村，无明理医家，切勿妄服药。凡伤寒初起，头疼身痛，怕寒拘急，无汗，为寒伤荣，即宜绝戒腥酒谷味，诸果饮食，一切有形难化之物。更宜却劳，断怒气、房欲、风寒，安卧。急取带须葱头一握，生姜五钱，陈皮二、三钱，细茶叶一撮，白梅一个，紫苏三钱。水二大钟，砂锅煮沸，以被袱覆患者，头入药确，令热气先熏头面，汗出，再乘热饮一大钟，渣即煎，接饮。以浓被覆身，裹头烘足，俟汗出至足为愈。腿足无汗，而身热头疼仍在者，寒邪未尽也，宜再发微汗。如病初起，头疼身热大汗出者，属风伤卫，不必发汗，恐有亡阳之害。如自有微汗，仍如前法，再略取汗。前法中去紫苏、葱头，加黑枣三个煎服，汗止为愈。如起病时，胸膈胀满，因伤谷、肉诸物，本日即与淡盐汤热饮三、二碗，以吐出饮食为度。不得吐，即以所伤之物烧灰，姜汤调服。如过数日者，用姜、葱熨（法见伤寒。）最忌腥、酒。米汤不饮一口，必无饿死之理，绝戒谷味，易安。
如绞肠沙，米汤一口，杀人例也。如口干大渴，但饮茶、白汤、灯心汤、姜汤。或至七、八日热极，则加悉尼、西瓜、鲜菱、嫩藕、生萝卜，惟捣取清汁啜之，去渣。凡调理不如法，至数日后热邪传里，身大热，口大渴，谵语烦躁，狂言发斑，大便闭；或下利秽水，扬手掷足，揭去衣被，唇焦，舌白苔渐变黄黑；或天气暄热，内外热极。可将病患卧于凉地席上，四围多致水盆，令病患手浸水中；或更以青布一幅，浸湿覆于胸前，切宜避风，必病患喜好，方可为之。若渴极欲水，问其欲饮几何，但与之半，勿多饮。或和苏叶、姜汁、砂糖、卤梅之类亦佳，勿强与水，致水结胸之患。又有大热至六、七日，忽然作冷，浓加盖覆犹寒，战悚不定，此名发战，乃正气复而邪欲出之象。急宜泡姜汤一大壶，置病患胸前，任意呼啜，以助正气，少顷正胜邪散，汗出而解矣。如七、八日外热退，或乍有潮热，二便通快，胸膈清爽，惟以清米汤饮之，渐加稠汤，进薄粥，以少为贵。若进腥酒，立刻番复，更慎房室。尤有乡村专务杀牲祷神，所谓食归众口，罪归病患。惜哉！又阴证伤寒，腹痛肢冷，根据中寒条多吃浓姜汤，炒盐熨，用灸法治之。卷之一\要言一十六则脾胃为主虽有美馔灵药，必赖脾胃运化。盖脾胃一脏一腑属土。《易》曰∶至哉坤元，土为万物之母。经曰∶饮入于胃，游溢精气，上输于脾，脾气散精，上归于肺，通调水道，下输膀胱。水精四布，五经并行，合于四时、五脏、阴阳，揆度以为常也。盖五脏各得受此精华，为精为血，分布脉络，灌溉周身，皆仰赖脾胃司纳谷味而成。所以脾为仓廪之官，胃为水谷之海。胃主纳受，脾司运化。胃不和则食不思，脾不和则食不化。故气血、津液、百骸、脏腑各失荣养，百病滋起矣。虽然胃常有余，脾常不足，脾尤重焉。故先哲云∶治诸病以健脾为先，调一身以理脾为主。从来补虚皆重肾经，独东垣云∶补肾不如补脾。苟或饮食失节，寒温失调，思虑过度，四肢劳极，皆伤脾之由也。夫脾居坤静之德，而有干健之运，健则能食而形体壮盛，伤则少食而肌肉消瘦。故节食、节劳以养脾也，悦心平怒，惜气寡欲以养四脏也。养四脏，亦以助脾也。母子克制，环相资养之功，知此则养生之道，思过半矣。卷之一\要言一十六则